kardosdrur/scandi-wiki huggingface dataset:
Kuddeholm

Kuddeholm er en lille ubeboet ø i den østlige del af Nakskov Fjord. Øen er forbundet med fastlandet med en lille stibro der har forbindelse til strandområdet Hestehovedet. Af og til kan man på øen finde en indhegning hvori der holdes får og bagerst på øen er en tæt bevoksning af træer, krat og buske. I 1980'erne holdt en hjemløs mand til i Kuddeholms buske, og det siges at han havde nedgravet en større sum penge på øen. 

Øer i Danmark
Lolland Kommunes geografi
Vensholm

Vensholm er en lille, flad ubeboet ø i Langelandsbælt, ca. 1 km nordvest for Lolland. Farvandet mellem øen og Lolland kaldes Vensholm Sund.

Øer i Danmark
Lolland Kommunes geografi
Langelandsbælt

Langelandsbælt er den sydlige del af Storebælt mellem Langeland og Lolland. På den østlige side ligger Nakskov Fjord.

Bæltet krydses af færgeforbindelsen Spodsbjerg-Tårs.

Naturbeskyttelse 
I sommeren 2013 effektuerede Fødevareministeriet et stop for bundtrawl i en beskyttelseszone omkring visse rev og flak i Langlandsbælt. Den nye lovgivning er en del af en landsdækkende indsats på initiativ af den Danske Stat, som efter eget udsagn skal sikre fuld beskyttelse af rev i danske farvande. Lovgivningen er en naturlig konsekvens af Danmarks forpligtelser i EU samarbejdet. Udover områderne i Langelandsbælt omfatter de nye love havbundsområder i Smålandsfarvandet, Aarhus Bugt og Hjelm Bugt. Alle beskyttelseszonerne er på 240 m og den nye lovgivning trådte i kraft med virkning fra 1. september 2013. Danmarks Fiskeriforening har udtrykt en vis bekymring for de nye regler, bortset fra fredningerne af Mejlflak i Aarhus bugten.

Referencer 

Sunde i Danmark
Bælt
Sydfynske Øhav
Yorkshireterrier

Yorkshireterrieren (også kaldt yorkie) er en lille hunderace af typen terrier, der normalt vejer 2-3 kg og er ca. 20-24 i skulderhøjde. Det var minearbejdere fra Yorkshire der opdrættede den.

Den viser meget lidt respekt for andre hunde og er her ligeglad med størrelsen. Hannerne kan være lidt aggressive. Tæven får normalt 2-3 hvalpe i hvert kuld, og hvalpene er sorte når de fødes. De bliver normalt 14 år gamle.

Verdens mindste hund var en yorkshireterrier, den var kun på størrelse med en knyttet hånd. Verdens mindste nulevende hund er også en yorkshireterrier. Den er 20,3 cm i fuld størrelse.

Pleje 
Yorkshireterriere har sarte luftrør, så de skal helst gå med en specialsele der er lavet til hunde med disse problemer. Man må huske at børste hundens tænder og rede hundens pels hver dag. Ørehårene skal ud.

Personlighed 
Yorkshireterrieren er klog, loyal, snu, modig og selvstændig, som de fleste terriere er.

Terriere
Hunderacer fra England
Vejrø (Smålandsfarvandet)

Vejrø er en ø i Smålandsfarvandet 9 km nord for Lolland. Den består af frugtbart moræneler som når sin største højde på 5 m.o.h. i nordøst. Vejrø er med sine godt 1,5 km² en af Danmarks mindre øer.

Vejrø er 2,7 km lang og 700 m bred, omkranset af en vekslende sandstrand.

I 1925 boede her 76 mennesker, og øen havde bl.a. skole, købmand og mejeri. I 1960'erne affolkedes øen. I 2012 opførte øens ejer Kim Fournais, direktør i Saxo Bank, et hotel med økologisk landbrug og egen elforsyning. Der er fri adgang til lystbådehavnen, kirkegården og stranden.

På øen findes der udover det sekskantede fyr otte huse, der alle bærer deres historiske navn, opkaldt efter tidligere beboere eller deres oprindelige funktion. F.eks. Blæsenborg, fyrassistent Skrivers Hus eller Den Gamle Skole.

På Vejrø findes en lystbådehavn med 85 bådpladser.

100 ha af øens samlede areal på 155 ha er økologisk landbrug, hvor der dyrkes forskellige slags grøntsager, krydderurter og frugt. Øen er selvforsynende og produkterne sælges fra øens gårdbutik, der ligger i øens hovedhus Skipperly.

På markerne dyrkes korn og græs, som foder besætningen af frilands køer, grise, får og høns, der bl.a. omfatter Såne-får og Duroc-grise. Øen har et rigt dyreliv.

 Areal: 1,57 km²
 Fastboende indbyggere: 4 (2015)

Litteratur 
 Erik Aalbæk Jensen: En ø i Smålandshavet, 1980.

Referencer

Eksterne henvisninger 
 Vejrø Ejerens hjemmeside]

Se også 
 Vejrø (Kattegat)

Øer i Smålandsfarvandet
Lolland Kommunes geografi
Rågø

Rågø er en lille ubeboet ø i Smålandsfarvandet nord for Lolland omkring 2 km ud for Urne havn på Lolland og omkring 2 km vest for Skalø. Øens højeste punkt rækker 6 m over havets overflade. Nord for Rågø ligger den mindre ø Rågø Kalv.

Øen er først nævnt i 1231 som Raø (ra, gammelt dansk for rådyr), og indtil 1930'erne var der ca. 30 indbyggere på Rågø, men de sidste beboere forlod øen i 1960'erne.

Rågø og Rågø Kalv ejes siden 1998 af Aage V. Jensens Fonde med det formål at bevare oprindelige danske træer og buske, idet det udnyttes, at øen ligger så isoleret, at bestøvning fra fastlandet er minimal.
Øen består af overdrev og strandenge og er yngleplads og rasteplads for vandfugle og er både udpeget som fuglebeskyttelsesområde og habitatområde.

Der er fri adgang til øerne i dagtimerne.

Noter 

Øer i Smålandsfarvandet
Lolland Kommunes geografi
Rågø Kalv

Rågø Kalv er en lille ubeboet ø i Smålandsfarvandet nord for Lolland.

Øer i Smålandsfarvandet
Lolland Kommunes geografi
West highland white-terrier

West Highland White Terrier eller bare Westie er en lille hunderace af typen terrier, der stammer fra det skotske højland. Den blev oprindeligt brugt til at fange ræve med.

En fuldvoksen hund når i gennemsnit en højde på ca. 28 cm. Hannerne vejer typisk omkring 8-10 kg og hunnerne 7-8 kg.

Terriere
Hunderacer fra Skotland
Skalø

Skalø er en ø i Smålandsfarvandet nord for Lolland.

 Indbyggere: 9 (1. januar 2005).

Skalø ligger i et område med mange andefugle og er et godt område for svanefjersamlere.

Skalø er forbundet med Fejø med en kort dæmning.

Øer i Smålandsfarvandet
Fejø
Lolland Kommunes geografi
Fejø

Fejø er en ø i Smålandsfarvandet nord for Lolland. En  indbygger på øen kaldes en fejbatting.

Øen har to byer: Vesterby og Østerby. Fejø er et helårssamfund med 473 indbyggere i 2019 samt egen skole, daginstitution, købmand, kirke og læge.

Færgen til Fejø sejler fra havnebyen Kragenæs på det nordlige Lolland. Turen tager cirka 15 minutter.

Via en kort dæmning er øen forbundet til den mindre Skalø.

På grund af klimaet er Fejø et godt sted at dyrke frugt. I 1930'erne og frem til 2. verdenskrig sejlede man en del af øens frugthøst til København i pæreskuder og solgte fra kajen i Børskanalen. Denne skik blev genoptaget i 1992 og foregår stadig hvert år henover ni dage i begyndelsen af september.

Fejø blev i 2018 kåret til Årets Landsby.

Referencer

Eksterne henvisninger 

 Fejøs officielle hjemmeside 
 Fejøs officielle facebookside 
 Fejø turistbrochure
 Lokalhistorie fra Fejø 
 VisitLollandFalsters side om Fejø
Femø

Femø (udtales af de lokale som fem-ø) er en ø i Smålandsfarvandet nord for Lolland. Øen er en del af Lolland Kommune.

 Areal: 11,38 km².
 Indbyggere: 110
 Højeste punkt: Issemosebjerg, 22 meter over havets overflade.

Femø er med sit bakkede morænelandskab den mest kuperede af øerne i Smålandsfarvandet. Øen rummer med sine pilehegn og snoede veje mange naturoplevelser. Flere af øens offentlige stier blev renoveret i 2013 og giver rige muligheder for cykel- og spadsereture. Øen er delt i to af et meget lavtliggende inddæmmet område, Bækkenet, der delvis ligger under havets overflade. Fra øens vestside kan man se Storebæltsbroens pyloner, 53 kilometer væk. Fra nordspidsen kan man se den gamle Storstrømsbro, 30 kilometer borte. Øen har egen læge, købmand på havnen, smed, kro, cafe, bibliotek, museum og kursuscenter.

Femø har tre byer: Nørreby og Sønderby samt havnebyen. De mange gamle huse og et virvar af små stier er et af øens særkender. De to byer er stjerneudskiftede, og de mange levende pilehegn i skellene langs markerne er karakteristisk for Femø. Tidligere var frugtavl sammen med landbrug en vigtig beskæftigelse på øen, men i dag er landbrug det klart vigtigste erhverv. Hovedafgrøderne er korn, raps, majs og sukkerroefrø. Derudover er der lidt vinavl.

Femø er kendt for den årlige kvindelejr, der har været afholdt på øen siden 1971, og for Femø Festival (tidligere kaldt Femø Jazzfestival), der første gang løb af stablen i 1970 og afholdes hvert år i starten af august. Der afholdes årligt Femø Fortællefestival, første gang 19. aug. 2023. Desuden er der et sommerhusområde, kaldet "Udstykningen", på øens østside.

På havnen ligger øens eneste dagligvarebutik, kaldet Havnehøkeren, betjent af frivillige. 

Der er færgeforbindelse til Femø fra Kragenæs på Lolland. Turen tager 55 minutter.

Der har tidligere være landingsbane for små fly, ved siden af Femø Kro. Der er nu ingen landingsbane for små fly på øen. 

Femø Havn er flittigt benyttet af lystsejlere i sommerhalvåret.

Historie 
Fund fra stenalderen og bronzealderen viser, at øen har været beboet siden oldtiden. 

Inden kirken blev opført, var man nødt til at sejle til Fejø for at gå i kirke. I 1500-tallet blev Femø Kirke bygget, og Femø blev et selvstændigt sogn i 1527. Øen led under plyndringer i forbindelse med forskellige krige i 1600-tallet, og efter en Svenskekrig i 1660 måtte Femøboerne have hjælp fra Nykøbing og Stubbekøbing for at undgå massiv hungersnød.

I 1901 havde øen over 708 beboere. I 2019 var dette tal faldet til 119. Øens skole lukkede i 1998.

Efter renovering af havnen (2005-2006) finder sejlerne her toilet- vaske- og køkkenfaciliteter, bl.a. i en nyopført bygning kaldet "Stenbideren". Molerne er blevet fornyet og kan holde mange år fremover.

Referencer

Eksterne henvisninger 
 Femø Beboerforenings site 
 Femø Kvindelejr 
 Femø, en turistmæssig beskrivelse – fra Ø-riget 
 
 Jyllands Posten 

 
Øer i Smålandsfarvandet
Ramsarområder i Danmark
Lolland Kommunes geografi
Havneø

Havneø er en lille ubeboet ø i Smålandsfarvandet nord for Lolland. Øen ligger ca. 200 m fra indsejlingen til Bandholm Havn.

Havneø, som er det officielle navn, bliver lokalt aldrig kaldt andet end Skidtø. Det er fordi øen er dannet af den jord, der blev gravet op, da inderhavnen i Bandholm havn blev anlagt.

Referencer 

Øer i Smålandsfarvandet
Lolland Kommunes geografi
Ð

Ð (majuskel), ð (minuskel) er et bogstav, der ikke kendes fra dansk, men bruges i visse fremmede person- og stednavne. Bogstavet bruges på vestoldnordisk (norrønt) og oldengelsk (angelsaksisk) samt i nutiden på islandsk (eð) og færøsk (edd) samt på samisk.

På islandsk er det et "blødt" d som det engelske th i father og det danske d i fader (den danske lyd er dog en approksimant, hvor den engelske og islandske er en spirant, dvs. udtales med friktion). Det samme er tilfældet på samisk.
På færøsk er det – ligesom g mellem vokaler – stumt, men opretholdes i skriften af etymologiske grunde. I de vokalsammenstød, der sproghistorisk er opstået ved bortfald af ð og g her, forekommer til gengæld glidelydene /j/ og /v/ henholdsvis foran vokalerne i og u (dog /j/ og /w/ hvis den foregående vokal er henholdsvis i og u), f.eks. maður, "mand" = /ˈmæavur/; faðir, "fader" = /ˈfæajir/; veður, "vejr" = /ˈve:vur/; vegur, "vej" = /ˈve:vur/; suður, "syd" = /ˈsu:wur/. Glidelydende optræder imidlertid i alle vokalsammenstød, f.eks. også bláur, "blå" = /ˈblåavur/, hvorimod bogstavet kun sættes etymologisk, altså hvor der på islandsk og norrønt står ð og g. Skønt ð og g således ofte forekommer, hvor udtalen har /v/, /w/ og /j/ mellem vokaler, er disse lyde altså ikke en "udtale" af ð og g.
Tegnet ð (minuskel) er almindeligt i lydskrift, både i den danske Dania og i den internationale IPA. I Dania betegner den netop det danske "bløde" d, dvs. en stemt laminal approksimant; i IPA betegner det den ovennævnte stemte laminale spirant.
Et lignende bogstav er det serbo-kroatiske bogstav Đ (majuskel), đ (minuskel) (i det kyrilliske alfabet skrevet ђ). Det har imidlertid intet at gøre med ð, men udtales omtrent som dj i dansk djærv.

Tegnet er egentlig opstået i oldengelsk, hvor det er almindeligt i tekster. Det er dannet ved at gennemstrege et d (hvis øverste streg skrånede ind over bogstavet i den skriftform, der blev benyttet på det tidspunkt).

se også Ɖ (afrikansk d)

Referencer
Overgangsform (fossil)

En fossil overgangsform eller mellemform er de forstenede rester af et væsen, der viser primitivere kendetegn end de afledte livsformer, som den er beslægtet med. Ifølge evolutionsteorien repræsenterer en overgangsform et evolutionært stadium.

Eksempler

  Tiktaalik roseaes. Missing link mellem havdyr og landdyr.

Se også 

 Fossil

Eksterne links og henvisninger 

Fossiler
London Symphony Orchestra

London Symphony Orchestra er et symfoniorkester hjemmehørende i London, England. Orkesteret består af mere end 100 musikere, der giver ca. 90 koncerter om året i Barbican, London. Men orkesteret tager også på turné nogle gange om året.

Chefdirigent

Eksterne henvisninger 

 http://www.lso.co.uk/home/

Symfoniorkestre
Symphony Orchestra
Etableret i 1904
Afsnitstegn

Afsnitstegn ( ¶ ), sommetider kaldt A linea-tegnet, er et tegn, der traditionelt markerer nyt afsnit. Tegnet er kendt siden middelalderen, men er nu hovedsageligt kendt fra den elektroniske tekstbehandling. I computersammenhæng kan tegnet indkodes med Unicode U+00B6 eller HTML-koden &para;.

Typografisk brug af tegnet 
Tegnet kan bruges ved bearbejdning af en trykt eller håndskrevet kladde. Der hvor tegnet indføjes skal et nyt afsnit begynde. Ved denne brug trykkes tegnet aldrig i det færdige manuskript.

Tidligere markerede ¶-tegnet begyndelsen på en ny tanke, på samme måde som et nyt afsnit gør i dag. Ved denne brug blev tegnet skrevet eller trykt i det endelige manuskript og der blev ikke foretaget tekstombrud. I gamle håndskrifter blev tegnet til tider skrevet med farvet blæk.

Brug i elektroniske tekstbehandling 

I tekstbehandlingssystemer (f.eks. WordPerfect, Word eller OpenOffice Writer) bruges afsnitstegnet til at markere at et nyt afsnit åbnes umiddelbart efter tegnet. Tegnet trykkes aldrig og er kun synligt på skærmen hvis "vis koder" er slået til. Afsnitstegnet indsættes normalt ved brug af Enter-tasten og aldrig ved automatisk tekstombrydning. Således kan man altid skelne mellem tvungne linjeskift og tekstombrydning.

Andre sprog 
På engelsk, nederlandsk og fransk anvendes tegnet § som afsnitstegn. På tysk og svensk anvendes ¶ som på dansk.

Kilder 

Tegnsætning
Vigsø

Vigsø har flere betydninger:
 Vigsø (ø) – en ø i Smålandsfarvandet i Vigsnæs Sogn, Guldborgsund Kommune
 Vigsø (Vigsø Sogn) – en bebyggelse og et ejerlav i Vigsø Sogn, Thisted Kommune
Vigsø (ø)

Vigsø er en lille ubeboet ø i Smålandsfarvandet nordøst for Lolland.

Siden 1983 har Vigsø været vildtreservat, og øen er et vigtigt ynglested for mange forskellige fuglearter.

Kilder 
Skov- og Naturstyrelsen

Vildtreservater i Danmark
Øer i Smålandsfarvandet
Guldborgsund Kommunes geografi
Fletcher Henderson

Fletcher "Smack" Hamilton Henderson Jr. (18. december 1897 – 29. december 1952) var en amerikansk orkesterleder, arrangør og pianist.

I 1920 kom han til New York og valgte jazzen som levevej. I 1923 dannede han sit første band med en række af jazzens betydeligste solister såsom Coleman Hawkins, Louis Armstrong og saxofonisten Don Redman.

I midten af 1930'erne overtog Benny Goodman flere af orkesterets arrangementer og Henderson medvirkede derefter hovedsagelig som pianist i forskellige sammenhænge.

Eksterne henvisninger 
 

Jazzmusikere fra USA
Pianister fra USA
Earl Hines

Earl Kenneth "Fatha" Hines (28. december 1903 – 22. april 1983) var en amerikansk pianist, orkesterleder og komponist.

Hos Louis Armstrong udviklede Hines et improvisatorisk og dramatisk klaverspil, som indebar en udvikling fra stride-piano mod et mere genuint jazzklaver med en swingende rytme, en milepæl i klaverspillet og jazzens historie.

Fra 1948 var han aktiv som solokunstner, og fik et nyt gennembrud i minten af 1960'erne. Han indspillede bl.a. album med Ellingtonmelodier, hvilket befæstede hans position som en af jazzens store og mest særprægede pianister.

Eksterne henvisninger 

Jazzpianister fra USA
Jazzkomponister fra USA
Hjelm Ø

Hjelm Ø er en lille ubeboet 2,5 ha. stor ø i den nordlige del af Guldborg Sund mellem Lolland og Falster. Øen er ca. 300 m lang og ca. 100 m på det bredeste sted. Øen ligger i nærheden af Hjelm Nakke og motorvejstunnelen (E 47) mellem Lolland og Falster. Den har sparsom bevoksning og er kendt for sine mange fuglearter. 

Øer i Danmark
Guldborgsund Kommunes geografi
Guldborg Sund

Guldborg Sund er farvandet mellem Lolland og Falster og har givet navn til Guldborgsund Kommune.

Syd for Nykøbing Falster ligger Flatø, som normalt er ubeboet, men hvor der ligger nogle få sommerhuse, som bl.a. bruges til lejrskoler. Desuden ligger der Kalvø, Kejlsø, Lilleø og de to Barholme som alle er ubeboede.
Området omkring øerne er relativt lavvandet og stenfyldt.

Umiddelbart nord for Guldborgsundtunnelen ligger Hjelm Ø, der også er ubeboet.

Vandstanden i sundet kan variere meget ved ebbe og flod og ved længere tids vestenvind, hvor meget vand bliver samlet i Østersøen.

Guldborg Sund krydses af to broer og en tunnel (fra nord mod syd):
 Guldborgbroen, ved Guldborg
 Guldborgsundtunnelen, Sydmotorvejen
 Frederik d. 9's Bro, ved Nykøbing Falster

De eneste byer, der ligger ud til Guldborg Sund er Nykøbing Falster, Sundby og Guldborg. I disse byer ligger der flere havne, hvoraf den største er Nykøbing Falster Havn, der er en erhvervshavn med i alt 1,2 km kaj. I Nykøbing ligger også en lystbådehavn ved Slotsbryggen og en mindre lystbådehavn kaldet Lergravens Sejl- og Fiskeriklub, der ligger syd for Frederik d. 9's Bro mod udkanten af byen. Derudover findes Sundby Lystbådehavn på Lollandsiden af Frederik d. 9's Bro og Guldborg Havn ved Guldborg på begge sider af sundet. Middelaldercentret har ligeledes en havn med adgang til Guldborg Sund hvorfra der sejles med rekonstruerede skibe som Gedesbyskibet.

En del lystbåde sejler på Guldborgund, men større skibe som skal læsse af eller på ved Nykøbing Falster benytter også sundet. Der er gravet en sejlrende til de større skibe, men man kan også leje kajakker inklusive udstyr. Guldborg Sund bruges også til sportsejlads som f.eks. kapsejladsen Falster Rundt.
Nykøbing F. Roklub sejler ligeledes på sundet i området omkring Nykøbing.

Galleri

Referencer

Eksterne henvisninger 

Sunde i Danmark
Ramsarområder i Danmark
Johnny Hodges

Johnny Hodges (Hidge John) (25. juli 1906 – 11. maj 1970) var en amerikansk alt- og sopransaxofonist.

Han begyndte at spille saxofon som 14-årig og havde Sidney Bechet som forbillede.

Han spillede med forskellige bands i Boston og New York inden han i 1928 kom til Duke Ellingtons orkester, hvor han blev en af de ledende solister. Han blev i dette orkester til 1951 hvor han dannede sit eget gruppe, og vendte tilbage til Ellington den sidste periode af sit liv 1955-1970.

Han spillemåde havde autoritet, varme og fantasi. Både i melodier og improvisationer udviklede han med sin karakteristiske varierende artikulation en varm glans i tonen.

Eksterne henvisninger 

Jazzmusikere fra USA
Saxofonister fra USA
Flatø

Flatø er en ubeboet ø på 3,5 ha i det sydlige Guldborg Sund mellem Lolland og Falster. Øen har været brugt til produktionen af teglsten til konstruktion af Nykøbing Slot, og blev senere et forlystelsessted. En overgang var øen ejet af Middelaldercentret, men blev senere købt af lokale.
Øen benyttes primært af firmaer og private til fest arrangementer. I de perioder, hvor øen ikke benyttes, agerer den som privat sommerhus for ejerne.

Topografi 
Øen har et areal på ca. 3,2 ha. Den er ca. 380 meter lang og 175 meter på det bredeste sted.

Det højeste punkt på øen er 4 m over havets overflade.

Historie 
Allerede i stenalderen var øen beboet, og der er fundet rester af køkkenmøddinger og bopladser på og omkring øen.
Der er også fundet flinteredskaber af flint fra Hasselø.

Flatø leverede i 1670'erne mursten og kalk til et større moderniseringsarbejde ved Nykøbing Slot som enkedronning Sophie iværksatte. På dette tidspunkt var øen ejet af Kronen, og der lå allerede et teglværk på øen. 

Mellem 1760-1770 solgte Kronen øen, hvorefter den blev købt og solgt flere gange de følgende år. Herefter boede to familie på øen i omkring 100 år. Fra engang i 1870'erne var Flatø et kendt forlystelsessted med dans, keglebane og udskænkning hvor lokalbefolkningen blev sejlet ud for at forlyste sig.   

Der findes tre matrikler på Flatø, og de har siden 1947 været handlet under ét.  

I 1968 blev Flatø købt af en rigmand fra København, der brugte stedet til sit sommerhus. Senere købte den daværende Nykøbing Falster Kommune og Sydfalster Kommune øen i fællesskab i 1994 for 2.550.000 kr (3,7 mio. i 2012-DKK) med henblik på at videresælge den til Middelaldercentret ved Nykøbing Falster. I 1996 købte Middelaldercentret øen af de to kommuner efter en donation fra Arbejdsmarkedets Feriefond Under Middelaldercentrets ejerskab bliver øen brugt som destination for sejlture med rekonstruerede middelalderlige skibe som Gedesbyskibet, og der blev afholdt kurser i udesløjd. 

I 2005 blev Flatø solgt til private ejere fra regionen, der siden har benyttet den til udlejningsformål og privat brug.

Referencer 

Øer i Danmark
Guldborgsund Kommunes geografi
Keith Jarrett

Keith Jarrett (født 8. maj 1945 i Allentown, Pennsylvania) er en USA-amerikansk jazzpianist.

Jarretts spil kendetegnes særligt af soloimprovisationer som kendetegnes af elementer ikke bare fra jazz men også fra andre musikformer, særligt klassisk musik, gospel, blues og etnisk musik fra mange kilder. Improvisationerne dokumenteres i de usædvanligt omfangsrige liveindspillinger (for eksempel The Köln Concert, Bremen/Lausanne, The Sun Bear Concerts).

Han debuterede i 1965 sammen med Art Blakeys Jazz Messengers. I den følgende tid spillede han i Charles Lloyd quartet hvor han traf Jack DeJohnette som senere blev en fast musikalsk partner. Efter at Charles Lloyd quartet blev opløst spillede han en tid med Miles Davis.

Fra 1971 til 1976 spillede han sammen med Dewey Redman, Charlie Haden og Paul Motian i «The American Quartet», og med Jan Garbarek, Palle Danielsson og Jon Christensen i The European Quartet. I 1983 dannede han en trio sammen med Gary Peacock og Jack DeJohnette.

Jarrett blev i februar 2018 ramt af et slagtilfælde og atter et i maj 2018, hvilket har medført delvise lammelser, hvorfor han ikke længere kan spille med sin venstre hånd. Efter slagtilfældene har han ikke optrådt eller indspillet.

Referencer

Eksterne henvisninger 

 
 KeithJarrett.it
 

Jazzmusikere fra USA
Jazzkomponister fra USA
Modtagere af Léonie Sonnings musikpris
Jazzpianister fra USA
Personer fra Pennsylvania
Lee Konitz

Leon "Lee" Konitz (født 13. oktober 1927, død 15. april 2020) var en amerikansk altsaxofonist.

Konitz var en af jazzens betydeligste saxofonister i årene omkring 1950. Hans navn er uløseligt forbundet med cool jazz, og han var den fornemste repræsentant for retningen i efterkrigstidens moderne jazz.

Han har ledet egne grupper og turnerede regelmæssigt i Europa, og i sommeren 1986 ledede han en workshop i København for danske musikere.

Referencer

Eksterne henvisninger 

 

Jazzmusikere fra USA
Saxofonister fra USA
Dødsfald relateret til Covid-19
Steve Lacy

Steve Lacy (født Steven Norman Lackritz 23. juli 1934 – 4. juni 2004) var en amerikansk sopransaxofonist.

Han spillede i bands med flere betydelige jazzmusikere, og siden 1957 med Thelonious Monk, hvis musik han siden ofte vendte tilbage til, bl.a. i en kvartet med Roswell Rudd fra 1961/64.

Jazzmusikere fra USA
Saxofonister fra USA